b"\n_START_ARTICLE_\nNoisy-le-Grand\n_START_SECTION_\nGeografija\n_START_PARAGRAPH_\nNoisy-le-Grand le\xc5\xbei na skrajnem jugovzhodu departmaja 15 km vzhodno od sredi\xc5\xa1\xc4\x8da Pariza ob reki Marni. Ob\xc4\x8dina meji na vzhodu na \xc3\x89merainville in Champs-sur-Marne, na jugu na Pontault-Combault in Le Plessis-Tr\xc3\xa9vise, na zahodu na Villiers-sur-Marne in Bry-sur-Marne, na severozahodu na Neuilly-Plaisance, na severu na Neuilly-sur-Marne, na severovzhodu pa na Gournay-sur-Marne._NEWLINE_Noisy-le-Grand sestavljajo \xc4\x8detrti Bords de Marne (La Varenne, Rive Charmante, Rive de Marne), Cormiers, Hauts B\xc3\xa2tons, Champy, Butte Verte, Les Richardets, Yvris, Pav\xc3\xa9 Neuf, Palacio, Grenouill\xc3\xa8re, Marnois, Centre, Mont d'Est, Bois Saint-Martin, Terrain Rouge in Les Coteaux.\n_START_SECTION_\nAdministracija\n_START_PARAGRAPH_\nNoisy-le-Grand je sede\xc5\xbe istoimenskega kantona, v katerega je vklju\xc4\x8dena poleg njegove \xc5\xa1e ob\xc4\x8dina Gournay-sur-Marne s 64.142 prebivalci. Kanton je sestavni del okro\xc5\xbeja Le Raincy.\n_START_SECTION_\nZgodovina\n_START_PARAGRAPH_\nIme naselja izhaja iz srednjeve\xc5\xa1ko latinskega nucetum v pomenu oreha. Vzdevek le-Grand je bil dodan v srednjem veku verjetno zaradi lo\xc4\x8ditve od manj\xc5\xa1e naselbine Noisy-le-Sec (Nucenum Minus)."